Yekker iruḥ ɣer tala, iwala taqcict-nni, yeɛerḍ ad tt-id-isub maca taqcict tuggi, agellid-nni yexdem alɣu i wat taddart; win ara ad t-id-iṣubben seg tala ad yecreḍ ayen yebɣa. Akken kan tesla yiwen n temɣart truḥ-d tsubb-it-id, tekker tules-asen acu yeḍran yid-sen netta d gma-s, agellid yewwi-ten ɣur-s, iḥseb-iten am warraw-is. Ʃeddan kra n wussan agellid yebɣa ad yezwǧ i mmi-s awhid-is am wakken iḥemmel tagujit-nni, issuter seg-s akken ad tt-yaɣ, ageldun yeqbel.